**Լինկուվա** (լիտ.՝ Linkuva), քաղաք Լիտվայի հյուսիս-արևմուտքում։ Շյաուլյայում գտնվող Պակրուոյ շրջանի Լինկուվա ստարոստվայի վարչական կենտրոնը։

Աշխարհագրություն
----------------

Գտնվում է Պակրուոյիսից 18 կմ հեռավորության վրա։ Քաղաքից 6 կմ հեռավորության վրա սկիզբ է առնում Բերժտալիս (լիտ.՝  Beržtalis) գետը։

Պատմություն
-----------

Առաջին անգամ հիշատակվել է 1371 թվականին։ Հայտնի է 16-րդ դարից։ Լինկուվայի առաջին կաթոլիկ կոստյոլը կառուցվել է 1593 թվականին։ Լեհաստանի բաժանման ժամանակ անցել է Ռուսական կայսրությանը։ Առաջին համաշխարհային պատերազմի ժամանակ՝ 1915 թվականի ամառվանից, օկուպացվել է գերմանական բանակի կողմից։ 1915-1916 թվականներին գերմանական բանակի կողմից կառուցվել է Շյաուլյայ-Պասլավիս նեղ երկաթուղային ճանապարհը (փակվել է 1996 թվականին)։ Մինչև 1917 թվականը կրել է Լինկովո անունը։ 1937 թվականին բացվել է գրադարան։ Պատերազմի ավարտից հետո՝ մինչև 1940 թվականը, եղել է Լիտվայի կազմում։

1940-1991 թվականներին եղել է Լիտվական ԽՍՀ-ի կազմում։ 1941 թվականի ամռանը՝ Երկրորդ համաշխարհային պատերազմի ժամանակ, գրավվել է գերմանական բանակի կողմից։ Ազատագրվել է 1944 թվականին։ Քաղաք է 1950 թվականից։ Եղել է Լինկուվա շրջանի վարչական կենտրոնը, որը վերացվել է 1959 թվականի դեկտեմբերի 7-ին։

1991 թվականից Լիտվայի կազմում է։ 1993 թվականից եղել է Լինկուվա ստարոստվայի վարչական կենտրոնը։ 1995 թվականի մարտի 17-ին հաստատվել է քաղաքի զինանշանը (զինանշանի նկարի հեղինակ՝ Յուոզաս Գալկուս (Juozas Galkus))։

Քաղաքի զինանշան
---------------

Զինանշանի վրա պատկերված է տեղական եկեղեցին։ Երեքնուկները խորհրդանշում են գյուղատնտեսությունը, իսկ փայտամածը՝ գետին բնորոշ ոլորանը։

Տնտեսություն
------------

Խորհրդային տարիներին քաղաքում սկիզբ է դրվել պանրի արտադրությանը։

Բնակչություն
------------

| Լինկուվայի բնակչության դինամիկան |
| --- |
| Տարի | 1833 | 1897 | 1923 | 1959 | 1970
  | 1979
  | 1989
  | 2001
  | 2010
  |
| Բնակչություն, մարդ
  | 745
  | 2 077
  | 1 851
  | 2 144
  | 1 950
  | 1 876
  | 2 025
  | 1 797
  | 1 731
  |
|

Տեսարժան վայրեր
---------------

* Սուրբ Աստվածածնի կոստյոլ (St. Virgin Mary Škaplierinės), որը կառուցվել է 1593 թվականին, իսկ հրդեհից հետո վերանորոգվել է 1745 թվականին
* Կարմելիտների վանք, որը կառուցվել է 1773 թվականին
* 1799 թվականի մատուռ
* Սինագոգ, որը կառուցվել է 1890 թվականին
* Առաջին համաշխարհային պատերազմի զոհերի գերեզմանոց
* Քանդակների այգի, որը բացվել է 2004 թվականին
* Դպրոցի պատմության թանգարան

Հայտնի բնակիչներ
----------------

* Յոնաս Բուչաս (Jonas Bučas)՝ լիտվացի տնտեսագետ, տնտեսագիտության դոկտոր, Վիլնյուսի համալսարանի ռեկտոր (1948-1956) և Լիտվայի ԽՍՀ Գիտությունների ակադեմիայի թղթակից անդամ (1946)
* Վլադաս Գարաստաս (Vladas Garastas)՝ լիտվացի հայտնի բասկետբոլի մարզիչ

Ծանոթագրություններ
------------------

1. ↑  GEOnet Names Server — 2018.
2. 1 2  БЭС
3. ↑  "Энциклопедия отечественных узкоколеек". Արխիվացված է the original 2012 թ․ հուլիսի 17-ին.
4. ↑  Геральдика.ru
5. ↑  Линкувское староство
6. ↑  БСЭ

Արտաքին հղումներ
----------------

* Շրջանային վարչության կայք
* "Miesto tinklalapis Լինկուվ քաղաքի կայք". `{{cite web}}`: Unknown parameter `|deadlink=` ignored (`|url-status=` suggested) (help)(չաշխատող հղում)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Հրեական Բրոքհաուսի և Եփրոնի |
|  |
| Չափորոշչային վերահսկողություն | LCCN: n80011972 · VIAF: 126662841 · WorldCat VIAF: 126662841 |

 |